આજ રોજ અહી ભારતના standard સમય વિશે થોડી માહિતી મેળવીએ.19 મી સદીમાં થયેલા ગ્રીનવિચ મીન ટાઈમના ધોરણ ને ભારતે વર્ષોથી અપનાવેલ છે.આ ધોરણ મુજબ પૃથ્વીના ગોળાને 24 ટાઈમ ઝોનમાં વિભાજીત કરવામાં આવેલ છે.કારણ કે દિવસના કલાકો 24 છે.પૃથ્વીનો ગોળો 360 અંશ નો છે.દર 15 અંશ રેખાંશે એક ટાઈમ ઝોન રચાય છે.ગ્રિનવીચ થી પૂર્વમાં ભારતનો ટાઈમ ઝોન પાંચમો છે,જેનો અર્થ એ છે કે ભારતમાં સૂર્યોદય અને સુર્યાસ્ત પાંચેક કલાક વહેલા થાય છે.જો કે ભારત નું ક્ષેત્રફળ એટલું મોટું છે કે પાંચમા ટાઈમ ઝોનમાં આખો દેશ સમાતો નથી.પૂર્વના રાજ્યો છઠ્ઠા ઝોનમાં આવી જાય છે.આથી ભારતે પાંચ અને છ ની સરેરાશ કાઢીને ઘડિયાળને ગ્રિનવીચ કરતા સાડા પાંચ કલાક વહેલી ગોઠવેલ છે.ઉતર પ્રદેશના મિરઝાપુર ના સમયને તેણે આખા દેશ માટે અપનાવ્યો છે.